PATVIRTINTA

Kauno miesto savivaldybės tarybos

 2014 m. lapkričio 6 d.

 sprendimu Nr. [T-562](file:///C%3A%5CDocuments%20and%20Settings%5Cgiedmaka%5CLocal%20Settings%5CTemporary%20Internet%20Files%5CContent.Outlook%5CJWQKQSOQ%5Ct147562.docx)

**KAUNO MIESTUI ATSTOVAUJANČIŲ SPORTININKŲ APDOVANOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno miestui atstovaujančių sportininkų tvarkos aprašas (toliau – Aprašas) nustato Kauno miesto sporto organizacijų, Kauno miesto ir Lietuvos sporto šakų rinktinių sportininkų, jų trenerių ir sportininkus rengti varžyboms padėjusių asmenų (sporto organizatorių, mokslininkų, rėmėjų) (toliau – apdovanotini asmenys) apdovanojimo tvarką.
2. Apdovanojimo tikslas yra pagerbti didelio meistriškumo sportininkus, jų trenerius ir sportininkus rengti varžyboms padėjusius asmenis, prisidėjusius prie kūno kultūros ir sporto plėtros Lietuvoje, padėkoti jiems už aukštus sporto laimėjimus, už Kauno miesto ir Lietuvos garsinimą pasaulyje, paskatinti juos siekti dar geresnių sporto rezultatų.
3. Pagrindinės Apraše vartojamos sąvokos:

3.1. **Kauno miesto savivaldybės apdovanojimai** (toliau – apdovanojimai), prizai ir padėkos raštai, kuriais Kauno miesto savivaldybės mero potvarkiu apdovanojami apdovanotini asmenys.

3.2. **Prizas –** tai iš įvairios medžiagos pagamintos taurės, žiedai, plaketės, kiti specialūs tam tikslui pagaminti gaminiai su miesto simbolika ar be jos arba įsigyti įvairūs kiti gaminiai.

3.3. **Sportininko apdovanojimo kriterijus –** sportininko užimta tam tikra vieta Europos, pasaulio čempionatuose, taurės varžybose, universiadose ir olimpinėse žaidynėse, Lietuvos komandinių žaidimų čempionatuose, pirmenybėse ir kitose varžybose, už kurią yra skiriamas apdovanojimas. Sportininkų apdovanojimo kriterijai nustatyti Aprašo priede.

**II SKYRIUS**

**APDOVANOJIMO TVARKA**

4. Sportininkai apdovanojami už einamųjų metų arba sporto sezono laimėjimus ne rečiau kaip vieną kartą per ketvirtį pagal Aprašo priede nustatytus sportininkų apdovanojimo kriterijus.

5. Už einamųjų metų laimėjimus metų pabaigoje prizais apdovanojami dešimt Kauno miesto populiariausių sportininkų, atrinktų pagal Kauno miesto gyventojų, dalyvavusių atrankoje, balsų skaičių. Kauno miesto gyventojų pateiktų atrankai sportininkų pavardės skelbiamos viešai.

6. Treneriai ir sportininkus rengti varžyboms padėję asmenys apdovanojami padėkos raštais.

7. Apdovanojimą organizuoja Kauno miesto savivaldybės administracijos Kūno kultūros ir sporto skyrius (toliau – Skyrius):

7.1. priima Kauno miesto sporto įstaigų ir organizacijų teikimus apdovanoti;

7.2. informuoja Kauno miesto sporto įstaigas ir organizacijas, jeigu pateiktuose teikimuose yra netikslumų arba trūksta informacijos;

7.3. tikrina, ar Kauno miesto sporto įstaigų ir organizacijų teikimai apdovanoti atitinka Aprašo priede nustatytus sportininkų apdovanojimo kriterijus ir Aprašo nuostatas ir teikia pasiūlymus Kauno miesto savivaldybės merui dėl apdovanotinų asmenų apdovanojimo;

7.4. gavęs mero pritarimą, rengia potvarkius dėl apdovanojimo ir padėkos raštus, rūpinasi prizais ir organizuoja iškilmingą apdovanojimų įteikimą.

**III SKYRIUS**

**BAIGIAMOSIOS NUOSTATOS**

8. Apdovanotini asmenys, negalėję atvykti į apdovanojimų įteikimo ceremoniją, gali būti kviečiami į kitą sportininkų apdovanojimų įteikimo ceremoniją.

9. Skyrius atsako už Apraše nustatytos tvarkos laikymąsi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno miestui atstovaujančių sportininkų apdovanojimo tvarkos aprašo

priedas

**KAUNO MIESTUI ATSTOVAUJANČIŲ SPORTININKŲ APDOVANOJIMO KRITERIJAI**

|  |  |  |  |
| --- | --- | --- | --- |
| Eil.Nr. | Varžybų pavadinimas | Vieta, už kurią apdovanojama prizu | Vieta, už kurią apdovanojama padėkos raštu |
| 1 | 2 | 3 | 4 |
|  | **OLIMPINĖS SPORTO ŠAKOS** |
|  | Olimpinės žaidynės | 1–8 | 9–16 |
|  | Pasaulio čempionatas | 1–6 | 7–12 |
|  | Pasaulio jaunimo, jaunių čempionatas | 1–3 | 4–6 |
|  | Jaunimo vasaros olimpinės žaidynės |  | 1–3 |
|  | Pasaulio jaunučių čempionatas |  | 1 |
|  | Pasaulio universiada |  | 1–3 |
|  | Pasaulio, Europos taurės varžybos |  | 1 |
|  | Europos čempionatas | 1–3 | 4–6 |
|  | Europos jaunimo čempionatas | 1 | 2–3 |
|  | Europos jaunių čempionatas  | 1 | 2–3 |
|  | Europos jaunimo, jaunių olimpinės dienos, žaidynės, festivalis | 1 | 2–3 |
|  | Europos jaunučių čempionatas |  | 1 |
|  | Lietuvos suaugusiųjų čempionatas (sporto šakų žaidimų komandos) |  | 1 |
|  | Pasaulio miestų vaikų tarptautinės žaidynės |  | 1 |
|  | **NEOLIMPINĖS SPORTO ŠAKOS** |
|  | Pasaulio čempionatas | 1–3 | 4–6 |
|  | Pasaulio jaunimo čempionatas | 1 | 2–3 |
|  | Europos čempionatas | 1 | 2–4 |

|  |  |  |  |
| --- | --- | --- | --- |
|  1 | 2 | 3 | 4 |
|  | Europos jaunimo čempionatas | 1 | 2 |
|  | Pasaulio neolimpinių sporto šakų žaidynės | 1 | 2–6 |
|  | Lietuvos suaugusiųjų čempionatas (sportinių žaidimų komandos**)** |  | 1 |
|  | **NEĮGALIŲJŲ SPORTAS** |
|  | Parolimpinės žaidynės | 1–4 | 5–16 |
|  | Pasaulio kurčiųjų olimpinės žaidynės | 1–4 | 5–16 |
|  | Pasaulio ir Europos specialiosios olimpiados žaidynės | 1–4 | 5–16 |
|  | Pasaulio čempionatas | 1–3 | 4–12 |
|  | Europos čempionatas | 1 | 2–6 |
|  | Tarptautinės vežimėlininkų ir amputantų asociacijos (IWAS) pasaulio žaidynės | 1 | 2–3 |
|  | **VETERANŲ SPORTAS** |  |
| 27. | Pasaulio veteranų žaidynės |  | 1–3 |
| 28. | Pasaulio veteranų čempionatas |  | 1–3 |
| 29. | Europos veteranų čempionatas |  | 1 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_